കരിമ്പൻ ബുൾബുൾ

Hypsipetes leucocephalus എന്ന് ശാസ്ത്രീയ നാമമുള്ള കരിമ്പൻ ബുൾബുളിന് ഇംഗ്ലീഷിൽ Himalayan Black Bulbul അല്ലെങ്കിൽ  ഏഷ്യൻ ബ്ളാക്ക് ബുൾബുൾ ' എന്നൊക്കെ പേരുകളുണ്ട്. 
വിവരണം
തെക്കേ ഏഷ്യയിൽ ഇന്ത്യ മുതൽ തെക്കേ ചൈന വരെ കാണുന്നു. ഏഷ്യയിൽ കുറേ ഉപവിഭാഗങ്ങളുണ്ട്.

വീതിയുള്ള ഇലകളുള്ള കാടുകളിലും കൃഷിയിടങ്ങളിലും കാണുന്നു. ഹിമാലയത്തിലുള്ള ഉപവിഭാഗം തണുപ്പു കാലത്ത് സമതലങ്ങളിലേക്ക് മാറാറുണ്ട്.

വിവരണം
നീളമുള്ള 24-25 സെ.മീ നീളം. കൊക്ക്, കാൽ എന്നിവ ചുവപ്പ് നിറം. തൊപ്പി കറുപ്പു നിറത്തിൽ പൊങ്ങി നിൽക്കുന്നതാണ്. പൂവനും പിടയും കാഴ്ചയ്ക്ക് ഒരേ പോലെയാണ്. പക്ഷിയുടെ ശരീരം ഇരുണ്ട ചാരനിറമോ മങ്ങിയ കറുപ്പോ ആണ്. വാലിനറ്റത്ത് ചെറിയൊരു വെട്ട്(കൊത) കാണാം. കേരളത്തിലെ പക്ഷികൾ - ഇന്ദുചൂഡൻ(കേരള സാഹിത്യ അക്കാദമി-1996)

ഇവയെ അഞ്ചും പത്തും എണ്ണങ്ങളുള്ള ചെറുകൂട്ടങ്ങളായാണ് കാണാറുള്ളത്. വളരെ വേഗത്തിൽ പറക്കുന്ന ഇവ ഉയരം കൂടിയ മരങ്ങളുടെ ഏറ്റവും മുകളിൽ ചെന്നിരിക്കാനാണ് ഇഷ്ടപ്പെടുന്നത്. 


ഭക്ഷണം
വിത്തുകളും പ്രാണികളും ആണ് പ്രധാന ഭക്ഷണം. ചെറിയ കൂട്ടങ്ങളായാണ് സഞ്ചരിക്കുന്നത്. ചെറിയ പഴങ്ങളും കഴിക്കും. 

പ്രജനനം
മരത്തിലൊ കുറ്റിക്കാടുകളിലൊ കോപ്പ പോലെയുള്ള കൂട് ഉണ്ടാക്കുന്നു. ഉണങ്ങിയ ഇലകളും പുല്ലുകളും മോസുകളും കൊണ്ടാണ് കൂട്. ഉൾവശം മൃദുവയ വസ്തുക്കൾ കൊണ്ട് വിതാനിച്ചിരിക്കും.  പൂവനും പിടയും ചേർന്നാണ് കൂട് ഒരുക്കുന്നത്. 2-3 മുട്ടകളിടും. 
അവലംബം

Category:Hypsipetes
Category:തെക്കു കിഴക്കൻ ഏഷ്യയിലെ പക്ഷികൾ
Category:ഏഷ്യയിലെ പക്ഷികൾ
Category:നേപ്പാളിലെ പക്ഷികൾ
വർഗ്ഗം:കേരളത്തിലെ പക്ഷികൾ